 Makamu wa Rais wa Shirikisho la Mpira wa Miguu nchini (TFF), Wallace Karia ametuma salama hizo jana.Katika salamu zake kwa Mwenyekiti mpya wa klabu hiyo Dk Twaha, Karia alisema anawapa pongezi kwa kuchaguliwa na kupewa heshima hiyo na wanachama wa Coastal Union katika kuitumikia klabu yao.“Kikubwa wanachopaswa kufanya kwa sasa ni kuodokana na makundi ya aina yoyote, na kuifanya Coastal Union kuwa kitu kimoja na kujiandaa na msimu mpya wa Ligi Kuu ya Vodacom,” alisema Karia.Aidha, Karia alisema, TFF itashirikiana na uongozi mpya katika utendaji wa kazi na kuleta maendeleo katika mpira miguu nchini.Klabu ya Coastal Union yenye makazi yake jijini Tanga ilifanya uchaguzi wake mwishoni mwa wiki na kuwapata viongozi wake wapya, akiwemo mwenyekiti, makamu mwenyekiti na wajumbe wa Kamati ya Utendaji.